钦定古今图书集成/明伦汇编/氏族典/第311卷 > 《廖用贤尚友录》 > 程名振
## 钦定古今图书集成/明伦汇编/氏族典/第311卷 > 《廖用贤尚友录》 > 程名振

按《唐书程务挺传》，“务挺父名振，隋大业末仕窦建德
为普乐令，俄弃贼自归，高祖诏授永宁令。刘黑闼陷
洺州，名振与刺史陈君宾自拔归，母妻为贼所得，名
振率众掠冀、贝沧瀛等州，邀击粮道，悉毁贼水陆饷
具，黑闼怒，杀其母妻。贼平，请手斩黑闼，以其首祭母。
拜营州长史，封东平郡公，转洺州刺史。太宗征辽东，
召拜右骁卫将军平壤道行军总管。攻沙卑城破独
山阵。皆以少击众号为名将。迁营州都督。历晋蒲二
州刺史镂方道总管。卒谥曰‘烈’。”